Document ID: 32004R0835

32004R0835
L 127/43
SLUŽBENI LIST EUROPSKE UNIJE
UREDBA KOMISIJE (EZ) br. 835/2004
od 28. travnja 2004.
o prilagodbi Uredbe (EZ) br. 2076/2002 i odluka 2002/928/EZ, 2004/129/EZ, 2004/247/EZ i 2004/248/EZ s obzirom na nastavljenu uporabu sredstava za zaštitu bilja koja nisu uvrštena u Prilog I. Direktivi 91/414/EEZ, radi pristupanja Češke, Estonije, Cipra, Latvije, Litve, Mađarske, Malte, Poljske, Slovenije i Slovačke
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Ugovor o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov članak 2. stavak 3.,
uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov članak 57.,
budući da:
(1)
Uredba Komisije (EZ) br. 2076/2002 (1) i odluke Komisije 2002/928/EZ (2), 2004/129/EZ (3), 2004/247/EZ (4) i 2004/248/EZ (5) sadrže odredbe o neuvrštavanju određenih aktivnih tvari u Prilog I. Direktivi 91/414/EEZ i o povlačenju od država članica dozvola za sredstva za zaštitu bilja koja sadrže te tvari. Ti akti predviđaju odstupanja dopuštajući nastavljenu uporabu nekih od tih tvari na ograničeno razdoblje dok se razvijaju zamjenska rješenja.
(2)
Potrebno je prilagoditi tu Uredbu i te odluke radi pristupanja Češke, Estonije, Cipra, Latvije, Litve, Mađarske, Malte, Poljske, Slovenije i Slovačke (dalje u tekstu nove države članice), s obzirom da su takva odstupanja za nove države članice nužna.
(3)
Uredbu (EZ) br. 2076/2002 i odluke 2002/928/EZ, 2004/129/EZ, 2004/247/EZ i 2004/248/EZ stoga treba primjereno izmijeniti,
DONIJELA JE OVU UREDBU:
Članak 1.
Prilog II. Uredbi (EZ) br. 2076/2002 izmjenjuje se u skladu s Prilogom ovoj Uredbi.
Članak 2.
Odluka 2002/928/EZ mijenja se kako slijedi:
1.
U članak 2. dodaje se sljedeća točka (c):
„(c)
u odnosu na uporabu navedenu u stupcu C Priloga, država članica navedena u stupcu B može zadržati dozvole za sredstva za zaštitu bilja koja sadrže benomil do 30. lipnja 2007. pod uvjetom da:
i.
osigura da takva sredstva za zaštitu bilja koja ostaju na tržištu dobiju novu etiketu radi podudaranja s uvjetima ograničene uporabe;
ii.
uvede sve primjerene mjere smanjivanja rizika zbog osiguravanja zdravlja ljudi i životinja te okoliša; i
iii.
osigura da se ozbiljno potraže alternativna sredstva ili metode, posebno putem akcijskih planova.
Predmetna država članica najkasnije do 31. prosinca 2004. obavještava Komisiju o primjeni ovog stavka, a posebno o mjerama poduzetim u skladu s podtočkama i., ii. i iii. te jednom godišnje podnosi procjene količine upotrijebljenog benomila u skladu s ovom točkom.”
2.
Članak 3. zamjenjuje se sljedećim:
„Članak 3.
Bilo koje razdoblje počeka koje odobri država članica u skladu s odredbama članka 4. stavka 6. Direktive 91/414/EEZ treba biti što je moguće kraće i:
(a)
za uporabe za koje se dozvole trebaju povući u roku od šest mjeseci od donošenja ove Odluke, prestaje važiti najkasnije 18 mjeseci od donošenja ove Odluke;
(b)
za uporabe za koje se dozvole trebaju povući do 30. lipnja 2007., prestaje važiti najkasnije 31. prosinca 2007.”
3.
Dodaje se sljedeći Prilog:
„Prilog
Stupac A
Stupac B
Stupac C
Djelatna tvar
Država članica
Uporaba
Benomil
Slovačka
Leća, duhan, šećerna repa, raž”
Članak 3.
U Prilog II. Odluci 2004/129/EZ i na kraju unosa za metidation dodaju se sljedeći reci:
Cipar
Agrumi i masline, zimska primjena na kratkotrajnim voćkama
Slovačka
Jabuke, marelice, grožđe, kruške, šljive, ukrasno bilje
Članak 4.
U Prilog Odluci 2004/247/EZ dodaje se sljedeći redak:
Poljska
Šparoge, rabarbara, voće (jabuke, kruške, marelice, breskve, šljive, višnje, orasi, ribiz, ogrozd, maline, grožđe, jagode)
Članak 5.
U Prilog Odluci 2004/248/EZ dodaju se sljedeći reci:
Mađarska
Kukuruz
Poljska
Kukuruz
Članak 6.
Ova Uredba stupa na snagu podložno stupanju na snagu Ugovora o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke i na dan njegova stupanja na snagu.
Ova je Uredba u cijelosti obvezujuća i neposredno se primjenjuje u svim državama članicama.
Sastavljeno u Bruxellesu 28. travnja 2004.

Labels: 0
3
20
6